Сонымен қатар, тыңдаушылар апталық барысында түрлі сайыстарға қатысып, өзге ұлт өкілдері арасында тіл меңгерту жұмыстары жүргізілді. Мемлекеттік тілде сауатты жазу бойынша А.Пунько, И.Маршталлер, Е.Кильданкин өзгелерден озып шықса, Д.Новиков «Кім қанша сөз біледі?» сайысының жеңімпазы атанды. Өзге ұлт өкілдері арасында сайыс өткізу арқылы Қазақстанда тұратын барлық этностардың тілін сақтай отырып, ұлт бірлігін нығайтуды көздеген мұндай шаралар қазақ тілінің Қазақстанда тұратын барлық ұлттардың этносаралық ортақ тілі екенін, оның қадір-қасиетін ұғындыруға ықпал етері сөзсіз. Оқу орталығында ұйымдастырылған тіл апталығы да жеке құрам мен тыңдаушылардың мемлекеттік тілге деген құрметін арттыруға бағытталған.